Greiems Arnolds

**Greiems Džeimss Arnolds** (; dzimis  Sidnejā) ir Austrālijas futbola treneris un bijušais futbolists. Spēlējis uzbrucēja pozīcijā, bijis Austrālijas futbola izlases spēlētājs. No 2018. gada līdz 2024. gadam bija Austrālijas izlases galvenais treneris. Kopš 2025. gada maija ir Irākas izlases galvenais treneris.

## Futbolista karjera
Spēlētāja karjeras sākumā pārstāvēja Austrālijas klubus, visilgāk spēlēja *[[Sydney United FC|Sydney United]]* sastāvā. 1990. gadā pārcēlās uz Eiropu, pievienojoties Nīderlandes vienībai *[[Roda JC Kerkrade]]*.  Vēlāk spēlēja Beļģijā, pārstāvot *[[R.F.C. de Liège|Liège]]* un *[[R. Charleroi S.C.|Charleroi]]* klubus. No 1995. līdz 1997. gadam spēlēja Nīderlandes komandā *[[NAC Breda]]*. Pēc tam karjeru turpināja Japānā *[[Sanfrecce Hiroshima]]* komandā. Karjeru noslēdza *[[Northern Spirit FC|Northern Spirit]]* klubā Austrālijā.

Austrālijas izlasē aizvadījis 56 spēles un guvis 19 vārtus. Piedalījies 1988. gada vasaras olimpiskajās spēlēs.

## Trenera karjera
Arnoldam bija neliela agrīna trenera pieredze. 1989.—1990. gada sezonā aizvadīja divus mačus kā *Sydney United* treneris, būdams kluba spēlētājs. Tomēr viņa pilnvērtīga trenera karjera sākās 1998. gadā, kad viņš tika iecelts par *Northern Spirit* spēlējošo treneri.

2000. gadā sāka strādāt par Austrālijas izlases trenera asistentu. 2006. gada jūlijā, kad pēc Pasaules kausa galvenā trenera amatu atstāja Gīss Hidinks, Arnolds kļuva par galvenā trenera pienākumu izpildītāju. Šajā amatā darbu turpināja līdz 2007. gada Āzijas kausa finālturnīra beigām. Tajā Austrālija aizkļuva līdz ceturtdaļfinālam, kurā pēcspēles 11 metru sitienu sērijā piekāpās Japānai.

Pēc tam Arnolds darbu turpināja kā Austrālijas U-23 izlases galvenais treneris un kvalificējās 2008. gada vasaras olimpiskajām spēlēm. 2008. gadā atgriezās nacionālās izlases trenera asistenta darbā un bija treneru korpusā 2010. gada FIFA Pasaules kausa finālturnīrā.

2010. gadā atkal pievērsās darbam ar klubu komandām. Trīs sezonas nostrādāja par *[[Central Coast Mariners FC|Central Coast Mariners]]* galveno treneri. Šajā laikā divreiz aizveda komandu līdz čempionāta finālam, 2013. gadā arī izcīnot čempiontitulu. 2011.—2012. gada sezonā uzvarēja regulārajā sezonā. 2014. gadā neilgu laiku bija Japānas kluba *[[Vegalta Sendai]]* galvenais treneris. Tomēr ar šo komandu nespēja uzvarēt nevienā no spēlēm un pēc dažiem mēnešiem klubu atstāja. 2014. gada maijā kļuva par *[[Sydney FC]]* galveno treneri. Ar Sidnejas klubu divreiz uzvarēja Austrālijas līgas regulārajā sezonā un divas reizes vadīja komandu lielajā finālā, 2017. gadā izcīnīja čempiontitulu.

2018. gada martā tika paziņots, ka pēc 2018. gada FIFA Pasaules kausa finālturnīra Arnolds aizvietos Bertu van Marveiku Austrālijas izlases galvenā trenera amatā. Vienlaikus Arnolds  uzņēmās arī Austrālijas U-23 izlases vadību. 2019. gada Āzijas kausā Austrālijas izlase izstājās ceturtdaļfinālā. Arnolds vadīja Austrālijas olimpisko izlasi 2020. gada vasaras olimpisko spēļu turnīrā, tajā komanda nespēja izkļūt no grupas. Pēc tā neturpināja darbu ar olimpisko izlasi un pievērsās tikai nacionālajai izlasei. 2022. gada FIFA Pasaules kausa kvalifikācijas turnīrā Arnolda vadītā Austrālijas izlase pirmo reizi izcīnīja astoņas uzvaras pēc kārtas. Vēlāk starpkonfederāciju izslēgšanas spēlēs tika pieveikta Peru izlase, un komanda kvalificējās finālturnīram.

2026. gada FIFA Pasaules kausa kvalifikācijas trešajā kārtā Austrālijai bija neveiksmīgs sākums, pirmajā spēlē savā laukumā ar 0:1 zaudējot Bahreinai, kam sekoja bezvārtu neizšķirts pret Indonēziju. 20. septembrī Arnolds nolēma atkāpties no *Socceroos* galvenā trenera amata, viņš kļuva par visilgāk strādājošo treneri ar *Socceroos*, kas bija 6 gadi galvenā trenera amatā.

2025. gada maijā Arnolds tika apstiprināts par Irākas izlases galveno treneri.

## Atsauces

## Ārējās saites